Document ID: /roh_data/filtered/fineweb-2-filterrobots_roh.jsonl.gz/17149

La radunanza communala da Bever ha approvà unanimamain in credit da passa 2,2 milliuns francs per la nova serenera regiunala da l’Engiadin’Ota. Questa duai vegnir realisada a S-chanf e vegn a custar radund 76 milliuns francs. En tut cumpiglia quest project 9 vischnancas da San Murezzan fin e cun S-chanf. Anc da vuschar en chaussa han ils da Zuoz e Madulain.
Plinavant han ils da Bever approvà il budget per il 2017. Quel prevesa in pitschen surpli da 23’500 francs. Ultra da quai duai il pe da taglia restar sco fin da qua e quai tar 80% da la taglia chantunala simpla. Adattadas vegnian perencunter las taxas per aua persa e da rument.